Σάκης Τότλης

Ο **Σάκης Τότλης** (14 Ιουνίου 1946 - 10 Νοεμβρίου 2021) ήταν Έλληνας συγγραφέας και ερευνητής των ονείρων.

## Βιογραφικά στοιχεία

Ο Σάκης Τότλης γεννήθηκε στις 14 Ιουνίου του 1946 στην Έδεσσα, όπου ζούσε παντρεμένος με την Ελένη Παππά. Έχει δύο παιδιά: τον Γιάννη Τότλη, προγραμματιστή υπολογιστών στη Θεσσαλονίκη, και το Νίκο Τότλη, καθηγητή αγγλικής στην Έδεσσα. Ο Σάκης Τότλης υπηρέτησε στον Ελληνικό Στρατό ως ηλεκτρονικός, απόφοιτος της στρατιωτικής σχολής Σ.Ε.Τ.ΤΗΛ. Εργάστηκε ως καθηγητής Αγγλικής γλώσσας, δημοσιογράφος και εκδότης. Υπήρξε διευθυντής της τοπικής εφημερίδας «ΤΑ ΝΕΑ» της Έδεσσας και του Νομού, με ιδιόκτητο τυπογραφείο Offset, ως το 1985, όταν συνταξιοδοτείται πρόωρα. Ήταν επί σειρά ετών  αρθρογράφος του κύριου άρθρου στις εφημερίδες «ΜΑΚΕΔΟΝΙΑ» και «ΘΕΣΣΑΛΟΝΙΚΗ» και σήμερα στην εφημερίδα «Αγγελιοφόρος». Απεβίωσε από κορωνοϊό στις 10 Νοεμβρίου 2021 https://www.karatzova.com/2021/11/blog-post_376.html

## Έρευνα και διατύπωση θεωρίας περί ονείρων
μικρογραφία|Σακης Τοτλης
Ο Σάκης Τότλης έχει ασχοληθεί με τα όνειρα τα τελευταία είκοσι χρόνια (1990-2009). Έχει αναπτύξει τη «Χωρο-Χρονο+Συναισθηματική (ΧΧ+Σ) θεωρία και μέθοδο για την ερμηνεία των ονείρων», την οποία έχει παρουσιάσει 
το επιστημονικό περιοδικό Αρχαιολογία και Τέχνες και το περιοδικό NAJMS (Northern American Journal of Medical Sciences) –  Περιοδικό της Βορείου Αμερικής για τις Ιατρικές Επιστήμες 
Σχετικό άρθρο έχει δημοσιεύσει και το περιοδικό Dream Time, που εκδίδεται από την μεγαλύτερη παγκόσμια ένωση για τη μελέτη των ονείρων (AS Dreams), με έδρα τις Ηνωμένες Πολιτείες της Αμερικής, με σύμβουλο έκδοσης την Ντέιρντρε Μπάρρεττ (Deirdre Barrett), μια παγκόσμια αυθεντία σε θέματα ονείρου και καθηγήτρια ψυχολογίας στο Πανεπιστήμιο Χάρβαρντ.

Στις 04 Μαρτίου 2015 προβλήθηκε από την ΝΕΡΙΤ η εκπομπή Λογοτεχνικοί περίπατοι στη Βόρεια Ελλάδα του Περικλή Σφυρίδη σε σκηνοθεσία Τάσου Ψαρά, αφιερωμένη στον Σάκη Τότλη, με ομιλητές εκτός από τον Περικλή Σφυρίδη, τον Χρήστο Σιαμαντά και τον Δημήτρη Ευαγγελίδη, αφήγηση: Κώστας Καστανάς.

https://web.archive.org/web/20150402055335/http://webtv.nerit.gr/ntokimanter/04mar2015-logotechniki-peripati-sti-voria-ellada/

## Παρουσιάσεις της μεθόδου ερμηνείας των ονείρων

Από το 2006 κάνει διαλέξεις ανά την Ελλάδα με γενικό τίτλο: «ΤΟ ΟΝΕΙΡΟ ως χώρος, χρόνος και συναίσθημα», προσκεκλημένος από τους Δήμους και τις Δημόσιες Κεντρικές Βιβλιοθήκες Βέροιας (22/3/06) και Γρεβενών (29/11/06), από τον Δήμο και τη ΔΕΠΑ Χρυσούπολης (28/3/07), από το Βιβλιοπωλείο «Κεντρί» στη Λαμία, με την επίσημη υποστήριξη του Εθνικού Κέντρου Βιβλίου (4/11/07), και στη Θεσσαλονίκη (3/12/2007), προσκεκλημένος από τον Σύλλογο Αποφοίτων της Φιλοσοφικής Σχολής του Αριστοτελείου Πανεπιστημίου Θεσσαλονίκης.  
Την ίδια διάλεξη, αλλά στα αγγλικά, έδωσε στις 28 Ιουνίου του 2011 και στο Κερκράντε της Ολλανδίας στο Μεσαιωνικό μοναστήρι του Rolduc, στην ετήσια συγκέντρωση των φίλων του AS Dreams.

Στην τηλεόραση έχει εμφανιστεί σε ειδικά αφιερώματα των εκπομπών:

- «ΠΑΡΑΣΚΗΝΙΟ», με σκηνοθέτιδα την Κατερίνα Ευαγγελάκου της ομάδας «CIΝETIC».

- «ΜΙΑ ΠΟΛΗ – ΕΝΑ ΒΛΕΜΜΑ», με σκηνοθέτη τον Χάρη Παπαδόπουλο, πρόεδρο της Εταιρείας Ελλήνων Σκηνοθετών.

- «ΑΞΙΟΝ ΕΣΤΙ», του Βασίλη Βασιλικο

-  "ΤΟΥ ΝΕΡΟΥ ΤΑ ΠΑΡΑΜΥΘΙΑ" της ΕΤ3 με τη δημοσιογράφο Ίνα Ταράντο- "ΛΟΓΟΤΕΧΝΙΚΟΙ ΠΕΡΙΠΑΤΟΙ ΣΤΗ ΒΟΡΕΙΑ ΕΛΛΑΔΑ". Της ΕΤ 3, ΤΟΥ ΚΡΙΤΙΚΟΥ Περικλή Σφυρίδη, σκηνοθεσία Τάσου Ψαρά.

## Εργογραφία

1991: «Ο ΣΥΝΔΥΑΣΜΟΣ, Έδεσσα-Ζυρίχη», μυθιστόρημα, εκδόσεις «Διαγωνίου». Δεύτερη, τρίτη, τέταρτη έκδοση από τις εκδόσεις «Κέδρος». Πέμπτη έκδοση από τις εκδόσεις «ΠΑΤΑΚΗΣ». Στο μυθιστόρημα αυτό βασίστηκε η  κινηματογραφική ταινία «ΒΑΛΚΑΝΙΖΑΤΕΡ» του Σωτήρη Γκορίτσα.

1992: «ΧΩΡΟΣΥΝΑΙΣΘΗΜΑ – μια ιδέα», στο βιβλίο αυτό καταγράφεται η αρχική ιδέα για την χωρο-(χρονο)-συναισθηματική μέθοδο ερμηνείας των ονείρων. Ιδιωτική έκδοση.

1995: «ΠΑΝΣΕΛΗΝΟΣ, διηγήματα μικρά και μη», συλλογή διηγημάτων, εκδόσεις «ΚΑΣΤΑΝΙΩΤΗΣ».

1996: «DEJAVU», σενάριο για κινηματογραφική ταινία μεγάλου μήκους, που εγκρίθηκε και χρηματοδοτήθηκε από το Ελληνικό Κέντρο Κινηματογράφου.

1997: «12 ΟΝΕΙΡΑ». Δώδεκα όνειρα ερμηνευμένα σύμφωνα με τη χωρο-συναισθηματική μέθοδο ερμηνείας των ονείρων. Εκδόσεις «Δελφίνι».

1998: «ΤΟ ΒΙΒΛΙΟ ΤΗΣ ΕΝΕΡΓΕΙΑΣ ΚΑΙ ΤΗΣ ΦΥΣΗΣ». Ελεύθερη απόδοση του «Tάο Tε Tσινγκ» του Λάο τσε. Εκδόσεις «ΠΑΤΑΚΗΣ».

1999: «Η ΤΥΠΟΓΡΑΦΙΑ ΣΤΗΝ ΕΔΕΣΣΑ». Ιστορικό βιβλίο. Γενική επιμέλεια (Έρευνα, συγγραφή, τυπογραφικός σχεδιασμός), για λογαριασμό του T.M.Θ. (Τεχνικού Μουσείου Θεσσαλονίκης) και T.E.I. Έδεσσας.

2000: «ΕΚΕΙ ΗΜΟΥΝ ΚΙ ΕΓΩ». Παραδοσιακά παραμύθια από την Έδεσσα. Εκδόσεις «ΠΑΤΑΚΗΣ».

2001: Δημοσιεύεται η Χωρο-Χρονική και Συναισθηματική (ΧΧ+Σ) θεωρία του για το όνειρο από το μεγαλύτερο επιστημονικό περιοδικό στην Ελλάδα «ΑΡΧΑΙΟΛΟΓΙΑ ΚΑΙ ΤΕΧΝΕΣ» του δημοσιογραφικού Οργανισμού Λαμπράκη (τεύχος 81, σελίδες 27-35).

2002: «ΕΝΑ ΟΝΕΙΡΟ ΚΑΙ ΕΠΤΑ ΔΙΚΗΓΟΡΟΙ». Μυθιστόρημα. Εκδόσεις «ΠATAKHΣ».

2005: «ΘΥΜΑΜΑΙ», αφήγημα. Εκδόσεις«ΜέΤΡΟ». 

2006: «THE TRUE EYE OF THE TIGER». Πρωτότυπη κριτική εκδοχή στα Αγγλικά, του κλασικού  Κινέζικου «Βιβλίου των Αλλαγών» (IChing). ΕκδόσειςP.O.D “BOOKSURGE” Charleston, NC U.S.A.

2009: «Η ΜΑΚΕΔΟΝΙΑ ΧΘΕΣ ΚΑΙ ΣΗΜΕΡΑ». Ιστορικό βιβλίο για τη σύγχρονη και την αρχαία Μακεδονία. Έκδοση της Νομαρχίας Πέλλας.

2009: «ΙΝΤΕΡΣΙΤΙ». Μυθιστόρημα. Εκδόσεις Κέδρος.

2010: «ΤΟ ΑΓΡΑΦΟ ΧΑΡΤΙ». Αφήγημα. Εκδόσεις Ποταμός.

2010: «ΕΝΕΡΓΕΙΑ – η πνοή στον πηλό». Φιλοσοφικό δοκίμιο. Εκδόσεις e-bookshop.gr.

2010: «ΤΟ ΝΟΗΜΑ ΤΟΥ –ν». Φιλοσοφικό δοκίμιο. Εκδόσεις e-bookshop.gr.

2010: «ΤΟ ΟΝΕΙΡΟ ΩΣ ΧΩΡΟΣ, ΧΡΟΝΟΣ ΚΑΙ ΣΥΝΑΙΣΘΗΜΑ, μια φιλοσοφική περιήγηση στο όνειρο και στην πραγματικότητα.» Φιλοσοφικό δοκίμιο. Εκδόσεις e-bookshop.gr.

2011: Δημοσιεύεται η Χωρο-Χρονική + Συναισθηματική (ΧΧ+Σ) θεωρία του για το όνειρο στο επιστημονικό περιοδικό DREAMTIME, (τόμος 28, νούμερο. 1, Χειμώνας 2011,σελίδες 10-13, 32-34), που εκδίδεται από την μεγαλύτερη παγκόσμια ένωση για τη μελέτη των ονείρων (ASDreams), με έδρα τις Ηνωμένες Πολιτείες της Αμερικής, με σύμβουλο έκδοσης την κυρία DeirdreBarrette, μια παγκόσμια αυθεντία σε θέματα ονείρου, καθηγήτρια ψυχολογίας στο πανεπιστήμιο Χάρβαρντ.

2011: Δημοσιεύεται η Χωρο-Χρονική + Συναισθηματική (ΧΧ+Σ) θεωρία του για το όνειρο από το έγκυρο επιστημονικό περιοδικό NAJM(NorthernAmericanJournalofMedicine- Ιατρικό Περιοδικό  της Βορείου Αμερικής).

2013: «Ο ΠΩΛΗΤΗΣ ΒΙΒΛΙΩΝ.»  Από τις εκδόσεις ΜέΤΡΟ, ένα φιλοσοφικό μυθιστόρημα όπου ο συγγραφέας αφηγείται τις εμπειρίες πώλησης των βιβλίων του στους καταρράκτες της Έδεσσας τα τρία τελευταία καλοκαίρια.

2014: Δημοσιεύεται η ίδια ΧΧ+Σ ονειρική θεωρία σε χοντρό εξώφυλλο (hardcover) από τις εκδόσεις «ανοιχτή επιστήμη» (Open Science), που είναι το ανοικτό πανεπιστήμιο της Νέας Υόρκης στις Ηνωμένες Πολιτείες της Αμερικής.

http://schools.patakis.gr/index.php/lexiko/1019/000-totlissakis

## Πηγές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες εκδότες